CELEX: 22008D0029
Language: sk
Date: 2008-03-14 00:00:00
Title: Rozhodnutie Spoločného výboru EHP č. 29/2008 zo 14. marca 2008 , ktorým sa mení a dopĺňa príloha XIII (Doprava) k Dohode o EHP

10.7.2008   
            
            
               SK
            
            
               Úradný vestník Európskej únie
            
            
               L 182/21
            
         
      ROZHODNUTIE SPOLOČNÉHO VÝBORU EHP
   
   č. 29/2008
   zo 14. marca 2008,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 13/2008 z 1. februára 2008 (1).
            
         
               (2)
            
            
               Smernica Európskeho parlamentu a Rady 2006/126/ES z 20. decembra 2006 o vodičských preukazoch (prepracované znenie) (2) sa má začleniť do dohody.
            
         
               (3)
            
            
               Smernica 2006/126/ES zrušuje smernicu Rady 91/439/EHS (3) začlenenú do dohody s účinnosťou od 19. januára 2013 okrem článku 2 ods. 4, ktorý sa zrušuje s účinnosťou od 19. januára 2007.
            
         
               (4)
            
            
               Smernicu 91/439/EHS je preto potrebné v rámci dohody zrušiť s účinnosťou od 19. januára 2013,
            
         ROZHODOL TAKTO:
   Článok 1
   Príloha XIII k dohode sa mení a dopĺňa takto:
   
               1.
            
            
               Za bod 24e [nariadenie Európskeho parlamentu a Rady (ES) č. 561/2006] sa vkladá tento bod:
               
                           „24f.
                        
                        
                           
                              32006 L 0126: smernica Európskeho parlamentu a Rady 2006/126/ES z 20. decembra 2006 o vodičských preukazoch (prepracované znenie) (Ú. v. EÚ L 403, 30.12.2006, s. 18).
                        
                     Ustanovenia smernice sa na účely tejto dohody vykladajú s týmito úpravami:
               
                           a)
                        
                        
                           Druhá veta článku 1 ods. 1 sa nahrádza takto:
                           ‚Vodičské preukazy štátov EZVO obsahujú rozlišujúci znak štátu vydávajúceho vodičský preukaz. Príslušné rozlišovacie znaky sú: IS (Island), FL (Lichtenštajnsko), N (Nórsko).‘
                        
                     
                           b)
                        
                        
                           V prípade pristúpenia nových členských štátov k EHP sa Lichtenštajnsku poskytuje prechodné obdobie piatich rokov, než sa začnú uplatňovať povinnosti podľa článku 1 ods. 1 v spojení s prílohou I bodom 3 písm. e).
                        
                     
                           c)
                        
                        
                           V bode 3 prílohy I sa úvodná veta písmena c), ktoré sa týka strany 1 vodičského preukazu, nahrádza takto:
                           ‚rozlišovací znak štátu EZVO vydávajúceho vodičský preukaz v strede elipsy, ako sa uvádza v článku 37 Dohovoru OSN o cestnej doprave z 8. novembra 1968 (s rovnakým pozadím ako vodičský preukaz); rozlišovacie znaky sú:‘
                        
                     
                           d)
                        
                        
                           V bode 3 prílohy I sa do písmena c), ktoré sa  týka strany 1 vodičského preukazu, dopĺňa toto:
                           ‚IS: Island
                           FL: Lichtenštajnsko
                           N: Nórsko;‘
                        
                     
                           e)
                        
                        
                           V bode 3 prílohy I sa v písmene e), ktoré sa týka strany 1 vodičského preukazu, slová ‚Vzor Európskych spoločenstiev‘ nahrádzajú slovami ‚Vzor EHP‘.
                        
                     
                           f)
                        
                        
                           V bode 3 prílohy I sa do písmena e), ktoré sa týka strany 1 vodičského preukazu, dopĺňa toto:
                           ‚Ökuskírteini
                           Førerkort/Førarkort;‘.
                        
                     
                           g)
                        
                        
                           V bode 3 prílohy I sa písmeno f), ktoré sa týka strany 1 vodičského preukazu, neuplatňuje.
                        
                     
                           h)
                        
                        
                           V bode 3 prílohy I sa do písmena b), ktoré sa  týka strany 2 vodičského preukazu, po slove ‚švédsky‘ dopĺňajú slová ‚alebo islandský alebo nórsky‘.“
                        
                     
         
               2.
            
            
               Do bodu 24a (smernica Rady 91/439/EHS) sa dopĺňa táto zarážka:
               
                           „—
                        
                        
                           
                              32006 L 0126: smernica Európskeho parlamentu a Rady 2006/126/ES z 20. decembra 2006 (prepracované znenie) (Ú. v. EÚ L 403, 30.12.2006, s. 18).“
                        
                     
         
               3.
            
            
               Znenie bodu 24a (smernica Rady 91/439/EHS) sa vypúšťa s účinnosťou od 19. januára 2013.
            
         Článok 2
   Znenie smernice 2006/126/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 15. marca 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 14. marca 2008
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 154, 12.6.2008, s. 27.
   
      (2)  Ú. v. EÚ L 403, 30.12.2006, s. 18.
   
      (3)  Ú. v. ES L 237, 24.8.1991, s. 1.
   
      (4)  Ústavné požiadavky boli oznámené.